Author: molnar
Company: MK SR

Predkladacia správa

Návrh poslanca Národnej rady Slovenskej republiky Františka M i k l o š k a  na vydanie zákona o prechode niektorého nehnuteľného majetku štátu do vlastníctva Matice slovenskej predkladá na rokovanie vlády minister kultúry Slovenskej republiky na základe § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov z dôvodu, že upravovaná problematika patrí z hľadiska vecnej pôsobnosti k Matici slovenskej Ministerstvu kultúry Slovenskej republiky.

Cieľom predloženej novely je náprava majetkových krívd, ale aj posilnenie ekonomickej stability a nezávislosti Matice slovenskej, ktorá prijatím zákona SNR č. 4/1954 Zb. o Matici slovenskej prišla o svoj nehnuteľný a rozsiahly hnuteľný majetok a vzácne archívne dokumenty. Ministerstvo kultúry SR ako ústredný orgán štátnej správy SR pre oblasť kultúry považuje  Maticu slovenskú za jednu z najvýznamnejších národných a kultúrnych ustanovizní slovenského národa. Predložený návrh vhodným spôsobom rieši nápravu majetkových neprávostí spôsobených Matici slovenskej. Návrh zákona považuje ministerstvo kultúry za vyvážený a rozsah navrhovaného majetku štátu, ktorý má prejsť  do vlastníctva Matice slovenskej, za primeraný. Do vlastníctva Matice slovenskej prechádzajú tie nehnuteľnosti, ktoré sú aj v súčasnosti v správe Matice slovenskej.

Ministerstvo kultúry Slovenskej republiky o d p o r ú č a  vysloviť súhlas s predloženým návrhom zákona.